-Դե ռուսները նոր չէ, որ նման բան են ասում: Տեսեք՝ Ապրիլյան պատերազմի հետ կապված՝ միանշանակ կարող եմ ասել, որ դա անմիջական կապ ուներ Ադրբեջանի՝ ԵԱՏՄ մտնելու հետ: Այնուամենայնիվ, մենք պետություն ենք և չնայած մեծ կախվածություն ունենք աշխարհաքաղաքական բևեռներից, մեր իշխանությունը կարողանում է ասել «ոչ», և այդ «ոչ»-ը հաշվի առնվում է: Գիտեք, կա նման կարծիք, որ ռուսներն «ինչպես ասացին, այնպես էլ մեր իշխանությունները կանեն», բայց ես կարծում եմ, որ դա միանշանակ չէ: Բնական է, կա այդ ճնշումը, կա այդ ինչ-որ չափով կախվածությունը, բայց կան բազմաթիվ սկզբունքային հարցեր, որոնց դեպքում այդպես չէ: Կոնկրետ օրինակ բերեմ. ակնհայտ է, որ Ռուսաստանի քաղաքական իսթաբլիշմենթն անընդհատ ուզում է մեր իշխանություններին հրամցնել ռուսերենը որպես երկրորդ պետական լեզու: Բայց մեր իշխանության ու նաև ընդդիմության կողմից այս հարցում կա միասնական դիրքորոշում՝ հուրախություն մեզ: